OpenLLM-France/wikimedia huggingface dataset:
# Llibre de cuina/Receptes/Millar

El millar (en occità, milhar, milhard o milhas) és una mena de tarta-púding gran que té cireres a la superfície i que es fa molt al nord d'Occitània (Alvèrnia i Llemosí). És una preparació gran, per a 8-10 persones.
Aquesta recepta és del cuiner llemosí Stéphane Nougier, publicat al llibre en francès Limousin: recettes traditionnelles (pàg. 60, ISBN 9782913381292)

## Ingredients

* 1kg de cireres negres
* 500ml de llet
* 110g de sucre
* 90g de farina
* 50g de mantega
* 5 ous
* 1 pessic de sal

## Preparació

Cobriu un motllo de tartes amb paper de cuina sulfuritzat. Renteu les cireres, traieu-les les cues però no els pinyols (és important) i repartiu-les pel motllo. Barregeu en un bol la farina, el sucre, la sal i els ous; afegiu la llet i bateu. Aboqueu aquest líquid sobre les cireres. Coeu-lo al forn pre-escalfat a 200ºC durant deu minuts, abaixeu-lo a 180ºC i coeu-lo vint minuts més. Cobriu-lo de sucre de seguida que el traieu del forn, perquè fongui. Deixeu-lo entibiar una mica i serviu-lo tebi.

## Variants

Al Llemosí, a més del millar, existeix una altra tarta de cireres, més petita i sobretot molt més prima, que es diu clafotís (disponible la recepta), i de la qual teniu també la recepta al llibre de cuina. A Alvèrnia, en canvi, el clafotís tradionalment no es fa, i alguns, per confusió, pensen que el clafotís és el nom llemosí del millar. A Alvèrnia de vegades es fa el millar amb nabius en comptes de cireres.
# Llibre de cuina/Receptes/Molls a la llauna
### Ingredients

* 1 quilo de molls.
* 6 cullerades grosses plenes d'oli.
* 1 got de vi ple de vi blanc sec.
* 2 cebes mitjanes.
* 2 alls.
* 3 cullerades grosses plenes de pa ratllat.
* Julivert fresc.
* 1 llimona.
* Pebre blanc en pols.
* Sal.

### Preparació

Cuidarem que els molls siguin de mida igual. Els escatarem i els buidarem, conservant els caps i els fetges, els farem un parell d'incisions al llom. En una llauna de forn hi escamparem la meitat de les cebes i dels alls pelats i trinxats. Ruixarem amb la meitat de l'oli, els adobarem amb sal i pebre; tirarem pel damunt la resta de la ceba i dels alls, empolsant-ho amb el pa ratllat i ruixant-ho amb el vi blanc. Ficarem la llauna al forn 30 minuts. A l'hora de servir-los, hi afegirem el julivert trinxat i el suc de la llimona colat. Els servirem a la mateixa llauna de cocció.
# Llibre de cuina/Receptes/Molls a la tortosina
### Ingredients

* 1 quilo de molls.
* El suc d'una llimona, colat.
* 1 got d'aigua ple d'oli fi.
* 1/2 fulla de llorer.
* 2 cullerades grsses plenes de pa ratllat.
* 2 tasses d'esmorzar plenes de salsa de tomàquet espessa.
* 2 alls.
* Una altra llimona.
* Julivert fresc.
* 2 cullerades grosses plenes de greix de vaca.
* 2 anxoves salades.

### Preparació

Netejarem els molls, els deixarem sencers i els adobarem amb la sal, el suc de llimona i l'oli. Passada una hora, els col·locarem en una plata resistent al foc i els ficarem al forn, que es facin amb tot el suc on els hem marinat i afegint-hi el llorer, els emposalrem per sobre amb el pa ratllat. A la salsa de tomàquet espessa hi afegirem els alls picats per donar-li el gust d'all, i hi afegirem també el suc dels molls, el de l'altra llimona, julivert picat fi, el greix de vaca i les anxoves passades pel sedàs, procurant que aquests ingredients quedin ben barrejats. Abocarem aquesta salsa a la plata dels molls. Els servirem acabats de fer.
# Llibre de cuina/Receptes/Mil fulls de patata amb botifarra

La recepta mil fulls de patata amb botifarra és un mil fulls de patata amb un saltejat de ceba, botifarra i pernil salat.

## Ingredients

* 4 Patates
* 100 g Pernil salat
* 1 Botifarra de pagès
* 1 Ceba de Figueres
* Oli d’oliva de l’Empordà
* 50 g Formatge ratllat
* Julivert
* Menta

## Estris necessaris

Els estris necessaris són una paella, una placa de forn i una safata.

## Preparació

Crema anglesa neutra: Es pelen les patates i es tallen a l’estil panadera molt fina. Un cop tallades es posen en una placa de forn recobertes amb oli i s’enfornen uns 5-10 min a 150ºC. Es pica la ceba de Figueres i s'ofega, quan està una mica daurada s’hi afegeix el pernil salat i la botifarra. Es posen 3 capes de patata i una del preparat anterior. Tres capes més de patata, una de preparat i per últim dos capes més de patata. Es posa a sobre formatge ratllat i julivert. Finalment es gratina uns segons i es decora amb unes verdures tallades i una fulla de menta.

## Referències

Domingo, Marc. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Menjar blanc de Tarragona

El menjar blanc (o, popularment, menjablanc) són unes postres, típiques del Camp de Tarragona, que consisteixen en una crema d'ametlles. Algunes variants, com les de Menorca i de l'Alguer, no utilitzen ametlles sinó llet. Es tracta d'una preparació amb una dilatada història que es remunta a l'època medieval, i que va ser estesa per tot Europa, si bé ha evolucionat considerablement fins a la que coneixem actualment.

## Ingredients

* 1 litre d'aigua
* 300-500 grams d'ametlles crues pelades o en pols (preferiblement de la varietat Marcona)
* 250 grams de sucre
* La pela d'1 llimona
* Un canonet de canyella (o bé 1/2 cullerada de canyella en pols)
* 100 grams de midó de blat
* 1 polsim de sal

### Opcional

* La pela de 1/2 taronja

## Estris necessaris

Dos cassons, un bol, un drap de fil, un colador, una espàtula de fusta, motlles rodons i una nevera.

## Preparació

Escaldeu les ametlles en aigua dins un cassó, per tal que siguin més tendres. Després, tritureu-les en aigua, perquè la molturació sigui més efectiva. Si voleu, deixeu-la refredar a la nevera durant una nit, perquè sigui més efectiva.
Coleu o premseu amb un drap de fil la mescla fins que obtingueu, com a mínim, un litre de llet d'ametlla. Si no fos així, podeu afegir-hi més aigua, però en cap cas llet de vaca si voleu mantenir la variant geogràfica de la recepta.
Posteriorment, reserveu 100 grams de la llet d'ametlla per a barrejar-la amb el midó de blat en un bol i després coleu-la. Paral·lelament, poseu-ne la resta en un cassó amb el sucre, la canyella, la pela de llimona (i, si fes al cas, també de taronja) i un polsim de sal. Quan la barreja estigui calenta, afegiu-hi la part de llet amb el midó i remeneu amb l'espàtula per a que espesseixi i no s'enganxi al fons.
Un cop arrenqui el bull, escudelleu la mescla als motlles i tapeu-los per a que no facin pell. Quan hagin refredat, emplateu les unitats i serviu-les amb fruits vermells, ametlles o canyella.

## Bibliografia

* Arimany i Minguella, S. «Menjar blanc». A: Postres de l'Arimany de Tarragona. Cossetània Edicions, 2008, p. 47. ISBN 9788497913355.
* Cuines. «Menjar blanc actual». Corporació Catalana de Mitjans Audiovisuals. [Consulta: 25 juny 2016].
# Guia Linux Mint

* Linux Mint 9
* Linux Mint 11
* Linux Mint 13
* Linux Mint 19
* Linux Mint 21 Cinnamon
# Llibre de cuina/Receptes/Mona del Pla
### Ingredients

* Farina.
* Llet.
* Sucre.
* Ous dusos.
* Llevat de París (o de forner).
* Ous.
* Greix dolç o matega de vaca.

### Preparació

Feu la mateixa pasta de la coca, deixant-la una mica més gruixuda, doneu-li una forma rodona i coloqueu ous dussos pel damunt. Podeu posar un boci de pasta damunt dels ous per guarnir.
# Llibre de cuina/Receptes/Mongetes tendres amb pernil
### Ingredients

* 1 quilo i mig de mongetes tendres.
* 150 grs. de pernil.
* 1 quilo de tomàquets del temps.
* 4 cullerades gosses plenes d'oli.
* 1 all.
* 1 ceba mitjana.
* Julivert fresc.
* Sal.
* 1 litre i mig d'aigua.

### Preparació

Sense fils i rentades les mongetes, passarem a coure-les en aigua i sal el temps necessari. Cuites i ben escorregudes les tirarem en una cassola. En una paella al foc hi posarem la meitat de l'oli i, així que estigui calent, hi fregirem el pernil tallat a quadres, el qual incorporarem a les mongetes un cop fregit i escorregut. En el mateix oli hi fregirem la ceba pelada i picada ben menuda. Quan s'hagi daurat hi afegirem el tomàquet picat i ho deixarem coure fins que consumeixi tot el brou (la salsa ha de quedar espessa). Després la passarem pel passa-puré i l'afagirem a la cassola de la verdura. Picarem al morter l'all i uns ramells de julivert i ho tirarem a les mongetes remenant-ho tot, rectificarem de sal, deixant-les coure, tapades i molt a poc a poc durant mitja hora. Les servirem en una plàtera.
# Llibre de cuina/Receptes/Mona de Tuixén
### Ingredients

* Pasta de pa.
* Ous.
* Llard.
* Sucre.

### Preparació

A la pasta del pa afegiu-hi llard, ous, i sucre. Disposeu-hi al damunt uns quants ous durs (si l'edat del fillol és baixa, tants ous com anys). Per guarnir feu una creueta de pasta damunt de cada ou. Ja podeu posar la mona al forn, preferiblement de llenya o de la cuina econòmica. Quan estigui cuita traieu-la del forn i afegiu-hi confits al vostre gust.
# Llibre de cuina/Receptes/Mongetes seques amb botifarra dolça

Les mongetes seques amb botifarra dolça són un plat típic de la tradició culinària catalana. En aquesta ocasió substituïm la botifarra per la botifarra dolça

## Ingredients

* 1 ceba
* 1 pebrot verd
* 1 pot de mongetes seques
* 1 botifarra dolça
* Pebre vermell
* Sucre
* Sal
* {w|Oli}}
* Un polsim de canyella
* Avellanes crues
* Julivert
* 1 all

## Estris necessaris

Per a l'elaboració de la recepta necessitareu 2 paelles, 2 bols, unes pinces de cuina, 1 olla grossa, una llengua i un motlle de cuina.

## Preparació

En primer lloc, en una paella saltegeu la ceba, l'all, el pebrot verd i el julivert. Afegiu-hi la sal i el pebre vermell i ajunteu-ho amb les mongetes seques ja cuites.
Mentrestant, poseu la botifarra a l'altra paella i caramel·litzeu-la amb sucre, llimona i canyella. Manteniu-ho fins que quedi cuita.
Finalment, feu una picada amb les avellanes, l'oli i pebre vermell.
Per presentar-ho, agafeu el motlle i poseu-hi les mongetes per tal d'obtenir la forma que desitgeu. Traieu el motlle amb cura i poseu la botifarra al costat. Per últim, afegiu la picada per sobre.

## Referències

Ribas, Aniol; Meroini, Ossama. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Moniatos al forn

Els moniatos al forn es poden menjar com a berenar i es mengen tradicionalment als Països Catalans el dia de La Castanyera

## Ingredients

* 1 moniato per persona

## Preparació

Renteu els moniatos i coeu-los al forn (no pre-escalfat) durant unes dues hores, segons la seva mida, girant-los de tant en tant. Convé que tots tinguin la mateixa mida perquè es facin alhora. Quan es formi una mena de capa negra caramel·litzada a la seva superfície, punxeu un amb la punta d'un ganivet, si està tous ja són llestos. Es mengen calents amb una cullereta.
# Llibre de cuina/Receptes/Morella de vedella en fricandó
### Ingredients

* 750 grs. de morella de vedella.
* 100 grs. de cansalada.
* Sal.
* 100 grs. de llard.
* 2 pastanagues mitjanes.
* 2 cebes mitjanes.
* Manat d'herbes: julivert fresc. llorer i farigola.
* Pebre blanc en pols.
* Aigua.

### Preparació

Netejarem amb un drap la morella i l'entatxonarem amb tires de cansalada, li posarem sal i una mica de pebre. En una cassola al foc, amb el llard, sofregirem les pastanagues i les cebes, ambdues pelades i trinxades, hi afegirem la morella i ficarem la cassola al forn amb l'escalfor per sota i per sobre. Si veiem que queda eixuta hi podem afegir un got d'aigua. La farem al forn 30/40 minuts, ja que la morella sol ser tendra.
# Llibre de cuina/Receptes/Mongetes amb vi ranci
### Ingredients

* 1 quilo de mongetes ja cuites.
* 1 gotet de vi ple de vi ranci.
* 2 cullerades grosses plenes de llard.
* 1 ceba petita.
* 1 tassa d'esmorzar plena de brou de carn o brou de pastilles.
* Pebre blanc en pols.
* Sal.

### Preparació

Prepararem una cassola que després es pugui presentar a taula, i hi tirarem el llar i la ceba, pelada i trinxada i la posarem al foc fins que comenci a rossejar. En aquest moment hi incorporarem les mongetes cuites, el vi, el brou, afegint-hi una mica de sal i una altra mica de pebre. De sal poca perquè el brou ja en porta. Courem les mongetes uns 5/8 minuts i les servirem en el mateix recipient.
# Llibre de cuina/Receptes/Mongetes blanques a la catalana
### Ingredients

* 1/2 quilo de mongetes.
* 60 grs. de llard.
* 250 grs. de botifarra negra.
* 1 gotet de vi ple de vi ranci.
* 3 cullerades grosses plenes de puré de tomàquet.
* Nou moscada.
* 1 manat d'herbes (julivert, llorer, menta i api).
* 150 grs. de cansalada fresca.
* 150 grs. de pernil.
* 1 ceba mitjana.
* Sal.
* Pebre blanc en pols.

### Preparació

En un recipient al foc hi posarem el llard, la cansalada tallada a tires, el pernil tallat igualment, la ceba pelada i a trossos, el vi, el puré de tomàquet, el manat d'herbes i les mongetes. Ho cobrirem tot amb l'aigua freda, ho adobarem amb sal, pebre i nou moscada i ho deixarem coure a poc a poc i tapat una mitja hora, remenant de tant en tant. Passat aquest temps, hi afegirem la botifarra i més aigua freda sempre que en necessiti degut a la pèrdua de vapor. Taparem el recipient amb un paper de barba untat i al damunt d'aquest hi posarem un plat amb aigua freda. D'aquesta manera continuarem la cocció fins que les mongetes estiguin fetes, sacsejant el recipient cada deu minuts més o menys. A l'hora de servir-les les abocarem en una plàtera, traurem el manat d'herbes, tallarem la botifarra a trossos i la posarem per sobre junt amb el pernil i la cansalada.
# Llibre de cuina/Receptes/Mongetes tendres estofades
### Ingredients

* 1 quilo de mongetes tendres.
* 1/4 de litre d'oli.
* 4 cebes mitjanes.
* 2 alls.
* Julivert fresc.
* Pebre en gra.
* 1 fulla de llorer.
* 2 pastanagues mitjanes.
* Sal.

### Preparació

Netejarem les mongetes tendres que triarem de les primarenques, és a dir, de les més tendres perquè sinó no ens servirien per aquest preparat. Posarem una cassola amb la meitat de l'oli fora de l'escalfor del foc, hi tirarem les mongetes tendres tallades pel mig a en quadrets, les cebes pelades i picades, els alls picats, julivert trinxat, un gra de pebre, la fulla de llorer, sal i les pastanagues pelades i tallades a rodanxes, ho ruixarem amb l'oli restant, ho taparem i ho deixarem a foc lent fins que estiguin ben cuites (si ens cal afegir-hi un xic de líquid hi tirarem un got d'aigua ple de vi blanc, però mai aigua ni brou de carn).
# Llibre de cuina/Receptes/Morro de vedella estofat
### Ingredients

* 1 morro de vaca ja cuit (600/700 grs. de pes).
* 1 got de vi ple de vi blanc sec.
* Julivert fresc.
* 1 ceba grossa.
* 2 cullerades grosses plenes de pa ratllat.
* 1 all.
* 1 cullerada grossa plena de pebre vermell picant.
* 1/2 bitxo.
* 1 gotet de vi ple d'oli.
* sal.
* 1/2 fulla de llorer.

### Preparació

Com que ja tenim el morro cuit, el tallarem a trossos regulars, els passarem a una cassola, hi afegirem la ceba pelada i picada, el pebre, el pa ratllat, el llorer, el bitxo i l'oli cru. Seguidament picarem al morter l'all i uns brots de julivert, ho diluirem amb el vi blanc i ho abocarem pel damunt dels talls de morro, ho deixarem coure a poc a poc durant 2 hores. Servirem aquest plat així que estigui fet i ben calent.
# Guia Epsilon Linux/Què és Epsilon

Epsilon és un sistema operatiu dissenyat per a funcionar en PC i plataformes x86. De fet, és una modificació/adaptació del s.o. Linux Mint 13. O sigui, que qualsevol informació o guia de Linux Mint, també serà informació útil per l'ús de Epsilon Linux. Al mateix temps, Linux Mint és un derivat d'Ubuntu, un dels sistems Linux més popular al món. Trobareu molta informació i ajuda a internet si cerqueu posant Ubuntu.
Un ordinador pot fer servir Epsilon de la mateixa manera com fa servir Microsoft Windows o, fins i tot, pot fer servir els dos. Un ordinador fent servir tant Windows com Linux es coneix amb el nom “dual-boot” (arrencada dual, l'usuari selecciona quin sistema operatiu vol iniciar en encendre l'ordinador). Això també serveix amb Apple Mac OS, BSD, altres distribucions Linux i, en general, amb qualsevol altre sistema operatiu. Un ordinador pot, fins i tot, ser “multi-boot” (arrencada múltiple) i oferir una àmplia selecció de sistemes operatius per arrencar a l'inici.
Epsilon funciona correctament sense la necessitat de tenir altres sistemes operatius, però també cohabita correctament, auto-detecta i es comunica sense problemes amb altres sistemes operatius. Per exemple, si s'instal·la Epsilon en un ordinador que està fent servir Microsoft Windows (XP, Vista o qualsevol altra versió), Epsilon detectarà Windows. Llavors, es configurarà automàticament un sistema dual-boot per a poder seleccionar entre Epsilon i Windows en encendre l'ordinador i, a més, serà possible accedir als arxius de Windows des de Epsilon ; al inrevés de windows, que no és capaç de accedir als arxius de Linux.
Com que Linux és més segur, més estable, més eficient i, actualment, més fàcil de fer servir que Windows, representa una gran alternativa per a usuaris domèstics i per empreses.
El propòsit d'Epsilon és proveir un sistema operatiu d'escriptori per a usuaris domèstics, especialment els joves, amb tot el programari habitual d'un usuari "normal" afegint-hi un bon grapat de jocs. Tots aquests programes es poden fer servir sense cap cost gràcies a que són de llicència gratuïta. Una de les ambicions de qualsevol sistema basat en Linux és esdevenir una alternativa a Microsoft Windows fent més fàcil l'ús de les tecnologies avançades.
L'objectiu no és assemblar-se a Microsoft Windows o a Apple Mac OS, sinó desenvolupar la nostra pròpia idea de l'escriptori ideal. Nosaltres haurem de treballar per treure el millor de les més modernes tecnologies que existeixen per a Linux i fer fàcils de fer servir per a tothom les característiques més avançades.
# Guia Epsilon Linux/Programari lliure

El programari lliure (en anglès free software) és el programari que pot ser usat, estudiat i modificat sense restriccions, i que pot ser copiat i redistribuït bé en una versió modificada o sense modificar sense cap restricció, o bé amb unes restriccions mínimes per garantir que els futurs destinataris també tindran aquests drets.
Com que el programari es pot redistribuir lliurement, en general es pot trobar gratuïtament a Internet, o a un cost baix si l'adquirim per mitjà d'altres medis (CD-Rom, DVD, disquets...). A causa d'això, els models de negoci basats en programari lliure normalment es basen en proporcionar serveis de valor afegit com suport tècnic, cursos de preparació, personalització, integració, o certificació.
En general, es pot dir que un programa és lliure si permet les quatre llibertats definides per la Free Software Foundation:
* La llibertat d'executar el programa per qualsevol propòsit (llibertat 0).
* La llibertat de veure com funciona el programa i adaptar-lo a les necessitats pròpies (llibertat 1). L'accés al codi font és un requisit.
* La llibertat de redistribuir còpies (llibertat 2)
* La llibertat de millorar el programa i de distribuir-lo de nou amb les millores realitzades, per tal que tota la comunitat se'n pugui beneficiar (llibertat 3). Igual que a la llibertat 1, l'accés al codi font és un requisit.
No s'ha de confondre amb el programari gratuït (en anglès freeware), que inclou en algunes ocasions el seu codi font, encara que no sigui lliure, a diferència del programari lliure, ja que no se'ns asseguren els drets a la modificació i redistribució del programa.
De fet, existeixen diverses definicions de programari lliure i diversos tipus de llicències per la seva distribució. Generalment, les principals variacions entre llicències solen ser els termes exactes i les condicions imposades en la redistribució de còpies modificades del programa. Cal dir que la majoria de llicències admeten que un programa lliure es pugui distribuir també comercialment (és a dir, pagant). En canvi, un programa que es distribueixi gratuïtament però sense codi font|codi no se sol considerar lliure. L'èmfasi del terme lliure és en la disponibilitat del codi i la possibilitat de modificar-lo.
Font de la informació: http://ca.wikipedia.org/wiki/Programari_lliure
# Guia Epsilon Linux/Què us ofereix Epsilon

Què us ofereix Epsilon?
Epsilon és un sistema operatiu complet que us proporciona tot allò que podeu trobar amb Windows o Macintosh, però sense limitacions o restriccions imposades pel programari privatiu. És molt simple d'usar, tot i que també ofereix característiques sofisticades per als usuaris més avançats.
Voleu navegar per Internet? Firefox o Chromium us ho posaran molt fàcil. Aquest serà el mateix Firefox que potser heu utilitzat amb Windows. Voleu connectar amb els amics igual que amb el Messenger? Emesene o Pidgin tenen la solució. Us cal redactar algun document, un full de càlcul, una presentació? Libre Office us farà la feina. GIMP us ajudarà amb l'edició d'imatges, mentre que GNOME Player o VLC s'encarregaran de la reproducció de multimèdia. Amb Shotwell podreu endreçar i visualitzar les vostres fotos de manera molt fàcil i atractiva.
Tots aquests programes venen instaŀlats per defecte i amb el vostre idioma preferit. No són extres i són de franc, perquè tothom en pugui gaudir, fins i tot els que tinguin recursos econòmics més ajustats; donat que, Epsilon, a més de ser de franc, té l'avantatge de funcionar perfectament en ordinadors de maquinari limitat els quals altres sistemes operatius com el Windows ni tan sol s'iniciarien.
# Guia Epsilon Linux/Teclat

Al Centre de Control - Maquinari - Teclat, hi trobareu els ajustos bàsics del teclat.
Si heu configurat bé el vostre idioma durant la instal·lació triant el tipus de teclat adient, no hauríeu de tindre cap problema. Però en el cas que el teclat no funciona com cal (que no faci bé accents, la @, etc.) ho podreu configurar amb el Terminal:
$ sudo dpkg-reconfigure keyboard-configuration
Haureu de respondre algunes preguntes. El teclat més comú, si no sabeu quin teniu exactament, és el "PC genèric de 105 tecles". País d'origen "Espanyol" i disposició del teclat "Español - Català (Espanya, L amb punt volat)".
# Guia Epsilon Linux/Què té d'especial Epsilon

Què té d'especial Epsilon?
1.Enfocat per als usuaris domèstics.
Epsilon està principalment pensat per a PCs domèstics, ja que la seva creació bé d'un jove adolescent. És per això que inclou bastants jocs i tots els connectors necesaris per poder reproduir qualsevol arxiu multimèida. Epsilon és molt versàtil tant per a usuaris joves com per a usuaris experimentats. Al 2004, quan es va crear l'Ubuntu (s.o. del qual deriva Linux Mint i Epsilon Linux), Mark Shuttleworth va dir: "Microsoft té la majoria del mercat en el nou camp del PC domèstic. Ubuntu està dissenyat per a corregir aquest error".
2. La filosofia i comunitat d'Ubuntu. GNU/Linux és més una filosofia que un simple sistema operatiu. Epsilon no és diferent que Linux.
3. Valors Africans.
Ubuntu adquireix el seu nom d'una paraula africana que ve a dir ser humanitari/generós amb els altres. Epsilon també pretent ser-ho. Quant Mark Shuttleworth va fundar el projecte Ubuntu Linux al 2004, va redactar una declaració de principis, basada en aquest concepte i els principis del programari lliure. Resumint una mica, la idea és que el programari informàtic en general hauria de ser a l'abast de tothom, que s'ha de poder fer servir a qualsevol lloc, compartir o modificar. Especialment, també hauria de ser disponible en qualsevol idioma. Epsilon és gratuït com gairebé la majoria de distribucions GNU/Linux. Les actualitzacions són també gratuïtes.
4. Facilitat d'ús.
Epsilon és més fàcil del que us penseu. El seu entorn de finestres és molt senzill i intuïtiu. En intentar reproduir un arxiu d'àudio comprimit o de vídeo, o de la majoria de formats més populars, si us manca algun connector o plugin, Epsilon instaŀlarà de forma automàtica tot allò que us calgui. L'únic requisit és tenir disponible una connexió a Internet per a poder baixar els arxius necessaris. Un format d'àudio lliure molt popular és l'ogg; podreu cercar a la web fàcilment música per baixar-la lliurement.